**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**«Рытыв-Войвыв МРСК» ВАК-лöн электрическöй везъяс дорö «Кедрия» ИКК-лысь 2000 кВт вынйöра энергия босьтысь устройство технологическöя йитöмысь мынтысьöм индöм йылысь**

«Электроэнергетика йылысь» 2003 во март 26 лунся 35-ФЗ №-а Федеральнöй оланпас, "Россия Федерацияын электрическöй да шоныд энергия вылö тарифъяс государственнöя ладмöдöм йылысь" 1995 во апрель 14 лунся 41-ФЗ №-а Федеральнöй оланпас, "Россия Федерацияын электрическöй да шоныд энергия кузя донъяс артмöдöм йылысь" Россия Федерацияса Правительстволöн 2004 во февраль 26 лунся 109 №-а шуöм, «Электрическöй энергия сетöм кузя услугаяс дорö дзескöдтöг сибалан да тайö услугаяс сетан правилöяс, электроэнергетикаын оперативно-диспетчерскöя веськöдлöм кузя услугаяс дорö дзескöдтöг сибалан да тайö услугаяс сетан правилöяс, чукöрöн вузасян рыноклöн вузасян системаса администраторлöн услугаяс дорö дзескöдтöг сибалан да тайö услугаяс сетан правилöяс, электрическöй везъяс дорö юридическöй кывкутысьяслöн да торъя йöзлöн энергия босьтысь устройствояс (энергетическöй установкаяс) технологическöй йитан правилöяс вынсьöдöм йылысь» Россия Федерацияса Правительстволöн 2004 во декабр 27 лунся 861 №-а шуöм, Электрическöй везъяс дорö технологическöя йитöмысь мынтысян ыджда индöм кузя методическöй индöдъяс, мый вынсьöдöма Федеральнöй тариф службалöн 2007 во октябр 23 лунся 277-э/7 №-а тшöктöд, "Коми Республикаса тариф служба йылысь" Коми Республикаса Юралысьлöн 2009 во июнь 25 лунся 62 №-а Индöд, Коми Республикалöн тариф службаса правлениелöн решение (2009 во август 25 лунся 70 №-а сёрнигижöд) серти

ТШÖКТА:

1. Индыны «Рытыв-Войвыв МРСК» ВАК-лöн электрическöй везъяс дорö «Кедрия» ИКК-лысь (ас олан керкаяса кварталлöн инпас кузя: Сыктывдiн район, Выльгорт с., Ёля-Ты м.) 2000 кВт выль пыртан вынйöра энергия босьтан устройство технологическöя йитöмысь мынтысян ыджда 103 402, 99 шайт (СДВ-тöг).

**Юрнуöдысь А.И.Шеремет**

Сыктывкар

2009 вося август 25 лун

73/1 №

Исакова 1 709 пас